
I. Vispārīgā informācija

1. [bookmark: _Ref274582254]Iepirkuma identifikācijas Nr. SIA DDzKSU 2026/046M. 
2. Pasūtītāja nosaukums, adrese un rekvizīti:

	Pasūtītāja nosaukums
	SIA “Daugavpils dzīvokļu un komunālās saimniecības uzņēmums”

	PVN maksātāja reģistrācijas numurs
	41503002485

	Juridiskā adrese
	Liepājas iela 21, Daugavpils, LV-5417

	Tālrunis
	80007287

	Elektroniskā pasta adrese
	pasts@ddzksu.lv

	Kontaktpunkts
	Vecākais iepirkumu speciālists

	Kontaktpersona
	Ingrīda Nežberte

	Tālruņa Nr.
	65407290

	e-pasta adrese
	ingrida.nezberte@ddzksu.lv

	Darbs
	Pirmdiena
Otrdiena
Trešdiena Ceturtdiena
	08.00 – 12.00, 12.45 – 17.00

	
	Piektdiena
	08.00 – 12.00, 13.00 – 16.00

	Kontaktpersona
	Darba aizsardzības speciālists Viktorija Žolneroviča (ar specifikāciju saistītos jautājumos)

	Tālruņa Nr.
	29992585



3. Iepirkuma metode: Saskaņā ar Publisko iepirkumu likuma 9.pantu.
4. Pretendents nav tiesīgs iesniegt piedāvājumu variantus. 

II. Iepirkuma priekšmets

5. Iepirkuma priekšmets: Speciālo darba apģērbu izgatavošana un piegāde. Iepirkuma priekšmeta apjoms un apraksts noteikts iepirkuma Nolikumam pievienotajā tehniskajā specifikācijā (2.pielikums).
6. Iepirkuma priekšmets nav sadalīts daļās.
7. Iepirkuma nomenklatūra: CPV kods 18400000-3 (speciālie apģērbi un aksesuāri).
8. Paredzamā līgumcena: līdz 14000.00 (četrpadsmit tūkstoši) eiro bez PVN.
9. Iepirkuma līgumu izpildes laiks, vietas un svarīgākie nosacījumi paredzēti iepirkuma tehniskajā specifikācijā (2.pielikums) un iepirkuma līguma projektā (4.pielikums). Iepirkuma līgumu slēdz pēc tam, kad pieņemts lēmums par uzvarētāju.
10. Izraudzītajam pretendentam 5 (piecu) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Pēc šī termiņa notecējuma pasūtītājs ir tiesīgs noslēgt iepirkuma līgumu ar nākamo pretendentu, vai arī pārtraukt iepirkuma procedūru, neizvēloties nevienu piedāvājumu.
11. Paredzamais iepirkuma līguma izpildes termiņš: līdz pilnīgai saistību izpildei, atbilstoši tehniskās specifikācijas prasībām.

III. Informācijas apmaiņas nosacījumi

12. Saziņa starp pasūtītāju un ieinteresētajiem piegādātājiem iepirkuma ietvaros notiek valsts valodā pa pastu vai elektroniski.
13. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti: Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
14. Pasūtītājs sniegs atbildes uz ieinteresēto pretendentu rakstveida uzdotajiem jautājumiem vai papildu informāciju trīs darba dienu laikā no jautājuma saņemšanas, bet ne vēlāk kā četras dienas pirms piedāvājumu iesniegšanas termiņa beigām. 
15. Papildu informāciju pasūtītājs nosūtīs ieinteresētajam pretendentam, kas uzdevis jautājumu, un vienlaikus ievietos šo informāciju vietā, kur ir pieejams iepirkuma nolikums, norādot arī uzdoto jautājumu.
16. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūs saistoši visiem iespējamiem pretendentiem ar to publicēšanas brīdi Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
17. Ieinteresēto piegādātāju pienākums ir pastāvīgi sekot līdzi aktuālajai informācijai https://www.eis.gov.lv/EKEIS/Supplier/Organizer/1401 un ievērot to, sagatavojot piedāvājumu.
18. Mutvārdos sniegtā informācija iepirkuma ietvaros nav saistoša.
19. Nosacījumi tās informācijas aizsardzībai, kuru Pasūtītājs nodevis piegādātājiem kopā ar tehniskajām specifikācijām, kā arī iepirkuma procedūras laikā – nav paredzēti. 
20. Paziņojot par iepirkuma līguma slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti. Ja attiecībā uz iepirkuma priekšmetu vai kādu no iepirkuma priekšmeta daļām ir nepieciešams ievērot komercnoslēpumu, pretendents to norāda savā piedāvājumā.

IV. Piedāvājumu iesniegšanas laiks un kārtība

21. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājas lapā.
22. Saskaņā ar Publisko iepirkumu likuma 39.panta pirmo daļu, piedāvājumi ir iesniedzami TIKAI ELEKTRONISKI, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem un noraidīti.
23. Piedāvājumu iesniegšanas pēdējais termiņš – ne vēlāk kā līdz 2026.gada 15.jūlijam, plkst.10.00. 
24. Komisija atver elektroniski iesniegtos piedāvājumus pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2026.gada 15.jūlijā, plkst.14.00. 
25. Piedāvājumu atvēršana notiek izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
26. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
27. Piedāvājumu vērtēšanu un lēmuma pieņemšanu komisija veic slēgtā sēdē.

V. Prasības attiecībā uz piedāvājuma noformējumu

28. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
28.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma sadaļā ievietotās formas;
28.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
28.3. iesniedzot piedāvājumu, pretendentam ir jāievēro, ka piedāvājumu šifrēšana nav paredzēta;
29. Sagatavojot piedāvājumu, pretendents ievēro, ka:
29.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai PDF formātā, finanšu piedāvājums EXCEL formātā);
29.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
29.3. Piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
30. Pretendents līdz piedāvājumu iesniegšanas termiņa beigām var atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Iepirkumā. 
31. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 
32. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
33. Pasūtītājs, ja tam rodas šaubas par iesniegtā dokumenta autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu.
34. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
35. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
36. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

VI. Prasības pretendentiem un iesniedzamā informācija, kas nepieciešama, lai novērtētu pretendentu

37. Pretendentu izslēgšanas gadījumi tiks pārbaudīti Publisko iepirkumu likuma 9.panta astotajā daļā un Starptautisko un Latvijas Republikas nacionālo sankciju likumā noteiktajā kārtībā. Ar normatīvajiem aktiem var iepazīties: https://likumi.lv/doc.php?id=287760.
38. Atbilstoši Publisko iepirkumu likuma 9.panta astotajai daļai, Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42.panta otrās daļas 1., 2., 3., 4. un 11.punktā minētie izslēgšanas iemesli, kā arī ja šie iemesli konstatēti attiecībā uz šā likuma 42.panta trešajā daļā minētajām personām.
39. Informējam, ka pārbaude tiks veikta arī attiecībā uz Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētajiem izslēgšanas noteikumiem. Ar normatīvo aktu var iepazīties: https://likumi.lv/doc.php?id=287760 un https://likumi.lv/doc.php?id=280278. Kā arī komisija vērtēs vai līguma slēgšanas tiesības var tikt piešķirtas ievērojot 2022.gada 8.aprīļa Eiropas Komisija Padomes regulu (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā: https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010.
40. Iesniedzamie dokumenti dalībai iepirkumā (parakstīti ar drošu elektronisko parakstu): 
40.1. Pilnvara (vai apliecināta kopija) – ja nepieciešams;
40.2. Pretendenta pieteikums dalībai iepirkumā (1.pielikums);
40.3. Kvalifikācijas (atlases dokumenti) atbilstoši iepirkuma Nolikuma 41.punkta prasībām;
40.4. Tehniskais piedāvājums, apliecinot gatavību izpildīt visus tehniskajā specifikācijā noteiktos uzdevumus atbilstoši tehniskajā specifikācijā noteiktām prasībām (2.pielikums);
40.5. Finanšu piedāvājums atbilstoši nolikuma 3.pielikumam.
41. Pretendentu kvalifikācijas (atlases) prasības un iesniedzamie dokumenti kvalifikācijas apliecināšanai: 
	Atbilstība profesionālās darbības veikšanai
	Iesniedzamie dokumenti kvalifikācijas apliecināšanai

	41.1. Pretendents ir reģistrēts atbilstoši attiecīgās valsts normatīvo aktu prasībām (ja pretendents ir juridiskā persona). Prasība attiecas arī uz personālsabiedrības biedru vai piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju)
	Informāciju par Latvijā reģistrēta pretendenta reģistrācijas faktu, Pasūtītājs iegūs publiskā datubāzē.
Ārvalstīs reģistrēts pretendents iesniedz šādus dokumentus, kuri izsniegti ne agrāk kā mēnesi pirms iesniegšanas dienas:
1. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), kas apliecina, ka pretendents ir reģistrēts normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);
2. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaras oriģināla eksemplāru.

	Tehniskās un profesionālās spējas
	Iesniedzamie dokumenti kvalifikācijas apliecināšanai

	41.2. Pretendentam iepriekšējo triju gadu periodā vai īsākā laika periodā, ja pretendents ir dibināts vēlāk, ir pieredze iepirkuma priekšmetā minēto piegāžu veikšanā, kur vismaz 1 (viena) līguma cena nav mazāka par iepirkuma paredzamo līgumcenu bez PVN. Līgumam jābūt izpildītam.
Vai vairāki veiksmīgi izpildīti līgumi, kur viena kalendārā gada ietvaros līgumu summa sasniedz paredzamo iepirkuma līgumcenu.
	Pieredzes apraksts par piegādes līgumiem, norādot pasūtītāju, izpildītāju, īsu līguma priekšmeta aprakstu, līguma izpildes gadu vai laikposmu, līguma summu un kontaktpersonu (nolikuma 5.pielikums).

	41.3. Pretendenta vidējais finanšu apgrozījums par trim iepriekšējiem finanšu gadiem nav mazāks par 70% (septiņdesmit procentiem) bez PVN no paredzamas līgumcenas.
Ja piegādātāja dibināšanas vai darbības uzsākšanas laiks neļauj sniegt informāciju par trim iepriekšējiem finanšu gadiem, tad prasība ir attiecināma uz pretendenta nostrādāto periodu.
	Pretendenta apliecinājums par savu vidējo finanšu apgrozījumu (ne mazāks par 70% (septiņdesmit procentiem) bez PVN no paredzamas līgumcenas) par trim iepriekšējiem finanšu gadiem, ciktāl informācija par šo apgrozījumu ir iespējama, ņemot vērā piegādātāja dibināšanas vai darbības uzsākšanas laiku ar apgrozījuma aprēķinu pa finanšu gadiem.

	41.4. Pretendents nodrošina kvalificētu speciālistu piesaisti līguma izpildei.
	Pretendentam jāiesniedz vismaz 1 (viena) speciālista profesionālo kompetenci apliecinoša dokumenta/ sertifikāta kopija, kas saskaņā ar spēkā esošajiem normatīvajiem aktiem nepieciešams tehniskajā specifikācijā noteiktā pakalpojuma sniegšanai.

	41.5. Pretendents speciālo apģērbu izgatavošanā izmanto kvalitatīvus audumus.
	Pretendentam jāiesniedz audumu paraugi atbilstoši iepirkuma Tehniskās specifikācijas prasībām (nolikuma 2.pielikums).
Audumus var iesniegt:
· pa pastu (par iesniegšanas dienu uzskatīs pasta spiedogu ar datumu par nosūtīšanu līdz noteiktajam iesniegšanas laikam);
· vai personīgi SIA “Daugavpils dzīvokļu un komunālās saimniecības uzņēmums”, Liepājas ielā 21, Daugavpilī, pie administratora (1.stāvā).
Piedāvājumā jāiekļauj apliecinājums/ pierādījums, ka paraugi ir izsūtīti, tiks izsūtīti vai atvesti personīgi līdz piedāvājumu iesniegšanas termiņam.



42. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
43. Ja piedāvājumu iesniedz piegādātāju apvienība, piedāvājumam ir jāpievieno piegādātāju apvienības dalībnieku starpā noslēgta vienošanās, kas saistoša visiem apvienības dalībniekiem un kurā noteikts pilnvarojums vienam no dalībniekam pārstāvēt piegādātāju apvienību un dalībnieku vārdā parakstīt piedāvājuma dokumentus. Vienošanās jāparedz, ka pretendentu apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Ja piedāvājumu iesniedz piegādātāju apvienība, pieredzi pretendents kā piegādātāju apvienība var apliecināt kopumā, proti, jebkurš piegādātāju apvienības dalībnieks.
44. Ja Pretendents līguma izpildē plāno iesaistīt apakšuzņēmējus, Pretendents savā piedāvājumā (nolikuma 1.pielikums) norāda visus tos apakšuzņēmējus, kuru sniedzamo pakalpojumu vērtība ir vismaz 10 000 (desmit tūkstoši) eiro no kopējās iepirkuma līguma vērtības, vai lielāka, un katram šādam apakšuzņēmējam izpildei nododamo līguma daļu procentos un naudas izteiksmē. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.

VII. Piedāvājumu vērtēšana un izvēle, lēmuma pieņemšana

45. Iepirkumu komisija veic pretendentu piedāvājumu atbilstības pārbaudi, vērtējot iesniegtos dokumentus un/vai pārbaudot informāciju publiski pieejamos reģistros.
46. Pamatojoties uz Publisko iepirkumu likuma 42.panta otrās daļas 10.punktu, komisija izslēdz pretendentu no turpmākās dalības iepirkuma procedūrā, ja pretendents, tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) kā līgumslēdzēja puse vai līgumslēdzējas puses dalībnieks vai biedrs (ja līgumslēdzēja puse ir bijusi piegādātāju apvienība vai personālsabiedrība) nav pildījis ar pasūtītāju, sabiedrisko pakalpojumu sniedzēju, publisko partneri vai publiskā partnera pārstāvi noslēgtu iepirkuma līgumu, vispārīgo vienošanos, partnerības iepirkuma līgumu vai koncesijas līgumu un tādēļ pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis ir vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma.
47. Iepirkumu komisija veic pretendentu Tehniskā piedāvājuma vērtēšanu.
48. Pretendents tiek noraidīts, ja:
48.1. Tehniskais piedāvājums vai tā daļa nav iesniegts; 
48.2. Tehniskais piedāvājums neatbilst tehniskajā specifikācijā izvirzītajām tehniskajām prasībām;
48.3.Tehniskajā piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
49. Pēc Pretendenta Tehniskā piedāvājuma atbilstības izvērtēšanas Iepirkumu komisija veic pretendentu Finanšu piedāvājuma vērtēšanu.
50. Tehniskā piedāvājumā pieļautās aritmētiskās kļūdas tiek labotas saskaņā ar PIL normatīvo regulējumu, paziņojot par to Pretendentam. Vērtējot pretendenta piedāvājumu, Pasūtītājs ņems vērā veiktos labojumus.
51. Pretendents tiek noraidīts, ja Finanšu piedāvājums vai tā daļa nav iesniegts.
52. Vērtējot pretendenta piedāvājumu, komisija ņem vērā piedāvājuma līgumcenu eiro bez PVN.
53. Iepirkuma komisija pretendenta kvalifikācijas atbilstības pārbaudi veic tikai tam Pretendentam, kuram būtu piešķiramas iepirkuma līguma slēgšanas tiesības.
54. Pretendenta piedāvājums tiek noraidīts, ja Pretendents neatbilst Nolikumā noteiktajām kvalifikācijas prasībām vai iesniegto kvalifikācijas dokumentu saturs neatbilst nolikuma VII.nodaļas prasībām.
55. Iepirkuma komisija izvēlas piedāvājumu, kas pilnībā atbilst nolikumā izvirzītajām prasībām un vērtēšanas kritērijam un nav izslēdzams no dalības iepirkumā saskaņā ar PIL 9. panta astoto daļu un Latvijas Republikas nacionālo sankciju likuma 11.1 pantā noteikto. Piedāvājumu izvēles kritērijs – saimnieciski visizdevīgākais piedāvājums, kuru nosaka ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar zemāko cenu, ņemot vērā, ka ir detalizēta tehniskā specifikācija, un citiem kritērijiem nav būtiskas nozīmes.
56. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu, kā arī EIS e-konkursu apakšsistēmā https://www.eis.gov.lv/EKEIS/Supplier/Organizer/1401 internetā nodrošina brīvu un tiešu elektronisku piekļuvi minētajam lēmumam. 

VIII. Pretendenta pienākumi un tiesības

57. Iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju. 
58. Ja pasūtītājs nepieciešamo informāciju par pretendentu ir ieguvis tieši no kompetentās institūcijas, datubāzēs vai no citiem avotiem, attiecīgais  pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
59. Segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
60. Iepirkuma līguma izpildes laikā pretendents varēs nomainīt iesniegtajā piedāvājuma nominētus speciālistu/us un apakšuzņēmējus vienīgi ar pasūtītāja rakstveida piekrišanu. Iepirkuma līguma izpildē iesaistītā personāla un apakšuzņēmēju nomaiņu pasūtītājs veic pēc analoģijas Publisko iepirkumu likuma 62.panta regulējumam. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
61. Pretendentam ir tiesības pārsūdzēt Administratīvajā rajona tiesā iepirkuma komisijas lēmumu Administratīvā procesa likuma noteiktajā kārtībā.
62. Citas pretendenta tiesības, kas noteiktas PIL un citos Latvijas Republikā spēkā esošajos normatīvajos aktos.

IX. Iepirkuma komisijas pienākumi un tiesības

63. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
64. Pārbaudīt nepieciešamo informāciju par pretendentu kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai.
65. Pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju, ja pasūtītājam rodas šaubas par iesniegtās dokumenta kopijas autentiskumu.
66. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, iepirkuma komisija ir tiesīga pieprasīt, lai pretendents, vai kompetenta institūcija izskaidro vai papildina pretendenta piedāvājuma iesniegtu informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. 
67. Labot aritmētiskās kļūdas pretendenta piedāvājumā, informējot par to pretendentu.
68. Pieaicināt atzinumu sniegšanai neatkarīgus ekspertus ar padomdevēja tiesībām.
69. Noteikt Nolikuma prasībām atbilstošu piedāvājumu un pieņemt starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
70. Pārtraukt iepirkumu un apturēt iepirkuma līguma slēgšanu, ja tam ir objektīvs pamatojums – nav iesniegti piedāvājumi vai iesniegtie piedāvājumi neatbilst iepirkuma nolikuma vai tā pielikumos noteiktajām prasībām, ja pasūtītājam nav pietiekami finanšu resursi, vai zudusi nepieciešamība pēc pakalpojumu saņemšanas, kā arī citos gadījumos saskaņā ar normatīvajiem aktiem.
71. Ja izraudzītais pretendents atsakās slēgt iepirkuma līgumu ar pasūtītāju, izvēlēties nākamo piedāvājumu, kurš atbilst nolikumā izvirzītajām prasībām un ir ar nākamo saimnieciski visizdevīgāko piedāvājumu. 
72. Citas iepirkuma komisijas tiesības, kas noteiktas PIL un citos Latvijas Republikā spēkā esošajos normatīvajos aktos.
X. Citi noteikumi

73. Izraudzītajam pretendentam 10 (desmit) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Šī punktā noteiktā termiņa neievērošana tiks uzskatīta par atteikšanos parakstīt iepirkuma līgumu.
74. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

PIELIKUMĀ:
1. Pieteikums (1.pielikums);
2. Tehniskā specifikācija (2.pielikums);
3. Finanšu piedāvājums (3.pielikums);
4. Līguma projekts (4.pielikums).
5. Pretendenta (apakšuzņēmēja) pieredzes apraksts (5.pielikums).

1.PIELIKUMS iepirkuma nolikumam
Speciālo darba apģērbu izgatavošana un piegāde
Identifikācijas numurs SIA DDzKSU 2026/046M


PIETEIKUMS
Daugavpilī

	Pretendents
	

	nosaukums:
	____________________________________

	reģistrācijas Nr.
	____________________________________

	juridiskā adrese:
	____________________________________

	pretendenta MVU statuss[footnoteRef:1]: [1:  Pretendentam precīzi jānorāda vai tā uzņēmuma statuss atbilst mikro, maza vai vidēja uzņēmuma (MVU) statusam. Skatīt –  https://www.iub.gov.lv/lv/skaidrojums-mikro-mazie-un-videjie-uznemumi-mvu.] 

	____________________________________

	Telefona numurs:
e-pasta adrese:
	____________________________________
____________________________________

	Kontaktpersonas
piedāvājuma vērtēšanas procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	


____________________________________

	līguma izpildes procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	

____________________________________

	līguma parakstīšanas procesā – pretendenta paraksttiesīgās vai pilnvarotas personas amats, vārds, uzvārds, tālruņa numurs, e-pasta adrese, e-paraksta esamība:
	

____________________________________

	Bankas rekvizīti:
	

	nosaukums:
	____________________________________

	kods:
	____________________________________

	konts:
	____________________________________



tā ______________ ar paraksta tiesībām (vārds, uzvārds) personā, ar šī pieteikuma iesniegšanu:
1. Piesakās piedalīties iepirkumā “Speciālo darba apģērbu izgatavošana un piegāde”, identifikācijas numurs SIA DDzKSU 2026/046M, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
	2.  Apliecina, ka:
	2.1. visa sniegtā informācija ir pilnīga un patiesa;
	2.2. piekrīt visiem nolikuma, t.sk. iepirkuma līguma projekta nosacījumiem;
	2.3. piegādāto preču garantijas termiņš ir 24 (divdesmit četri) mēneši no preces pieņemšanas-nodošanas akta parakstīšanas brīža;
	2.4. piedāvājums ir spēkā 180 (simt astoņdesmit) dienas no noteiktā piedāvājumu iesniegšanas termiņa;
	2.5. nekādā veidā nav ieinteresēts nevienā citā piedāvājumā, kas iesniegts šajā iepirkumā;
	2.6. uz pretendentu nav attiecināms Starptautisko un Latvijas Republikas nacionālo sankciju likums un pretendents nav ārzonā reģistrēta juridiskā persona vai personu apvienība;
	2.7. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības.
3. Pretendents sniedz ziņas vai uz to ir attiecināmi Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _______________________ (ir/nav attiecināmi, norāda atbilstošo);
4. Pretendents sniedz informāciju par personu, kurai kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī minētās personas valdes vai padomes locekli, pārstāvēttiesīgo personu, prokūristu vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli:___________ (ir/nav, norāda atbilstošo);
5. Pretendents sniedz ziņas par pretendenta patiesajiem labuma guvējiem (ja tos iespējams noskaidrot): _________________(ir (norāda tos) /nav, norāda atbilstošo).
6. __________ norāda, ka līguma izpildē plāno piesaistīt sekojošus apakšuzņēmējus (ja plāno piesaistīt apakšuzņēmējus):

	Nr. p.k

	Nosaukums
un reģistrācijas numurs
	Statuss piedāvājumā (apakšuzņēmējs vai personu apvienības
dalībnieks)
	Juridiskā adrese, kontaktpersona, telefons
	Veicamo pakalpojumu apjoms no kopējā apjoma
(eiro)
	Apakšuzņēmējam /personu apvienības dalībniekam nodoto pakalpojumu apraksts un pamatojums un/vai norāda iespējas, uz  kurām pretendents balstās, lai apliecinātu, ka tā kvalifikācija atbilst nolikumā noteiktajām prasībām

	1.
	
	
	
	
	





	Vārds, uzvārds, amats
	

	Paraksts 
	

	Datums
	











2.PIELIKUMS iepirkuma nolikumam
Speciālo darba apģērbu izgatavošana un piegāde
Identifikācijas numurs SIA DDzKSU 2026/046M


TEHNISKĀ SPECIFIKĀCIJA
Speciālo darba apģērbu izgatavošanai un piegādei

	Nr. p.k.
	Minimālas prasības
	Mērv.

	1.
	Kostīms ar logotipu un atstarojošiem elementiem (jaka ar piesprādzējamām piedurknēm + bikses sētniekiem)
Jaka (pagarinātā) – trīs kabatas: viena krūšu kabata, divas sānu kabatas ar pārloku. Jakas aizdare ar neredzamām pogām un klapi. Jakas piedurknes noņemamas ar rāvējslēdzēju, piedurknes manžete regulējas ar pogām. Jakai ir noņemams kapucis ar rāvējslēdzēju un regulējamu šņori. Regulējama apakšdaļa un vidukļa daļa. Piešūtas gaismu atstarojošas lentas 25 mm platas uz piedurknēm, krūšu un muguras daļā.
Logo un uzraksts DDZKSU - baltā un zaļā diegu krāsā uz muguras: augstums 14cm, platums 22 cm. Bikses – divas sānu un viena aizmugures kabata, aizdare ar rāvējslēdzēju, jostas daļā iestrādātas cilpas un gumija. Piešūtas uz bikšu starām gaismu atstarojošas lentas 25 mm platas.
Auduma pamatīpašības: ūdens, netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru. 
Auduma krāsa: tumši zaļa un dzeltena HI-VIS.
Logo tehnika: izšuvums.
Izmēri: no 40 – 70 izmēram (1 – 7 augums).
Standarts LVS EN ISO 13688:2013
	gb

	2.
	Kostīms ar logotipu un atstarojošiem elementiem (jaka ar piesprādzējamām piedurknēm + puskombinezons sētniekiem)
Jaka (pagarinātā) – trīs kabatas: viena krūšu kabata, divas sānu kabatas ar pārloku. Jakas aizdare ar neredzamām pogām un klapi. Jakas piedurknes noņemamas ar rāvējslēdzēju, piedurknes manžete regulējas ar pogām. Jakai ir noņemams kapucis ar rāvējslēdzēju un regulējamu šņori. Regulējama apakšdaļa un vidukļa daļa. Piešūtas gaismu atstarojošas lentas 25 mm platas uz piedurknēm, krūšu un muguras daļā. 
Logo un uzraksts DDZKSU - baltā un zaļā diegu krāsā uz muguras: augstums 14cm, platums 22 cm. Puskombinezona krūšu kabata ar rāvējslēdzēju, atsevišķa kabata mobilajam telefonam ar klapi, jostas vidukļa daļā iešūta gumija un cilpas, auduma lences ar iešūtu gumiju un regulējamas ar izturīgām sprādzēm, pogu aizdare sānos, divas sānu un viena aizmugures kabata, piešūtas gaismu atstarojošas lentas 25 mm platas staru lejas daļā.
Auduma pamatīpašības: ūdens, netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru. 
Auduma krāsa tumši zaļa un dzeltena HI-VIS.
Logo tehnika: izšuvums.
Izmēri: no 40 – 70 izmēram (1 – 7 augums).
Standarts LVS EN ISO 13688:2013
	gb

	3.
	Siltā jaka ar kapuci, logotipu un atstarojošiem elementiem (sētniekiem)
Siltā jaka (pagarinātā) ar silto sintepona oderi un kapuci (oderētu), četras kabatas (viena krūšu kabata, divas sānu kabatas ar pārloku, viena iekškabata, aizdare ar klipsi). Jakai ir noņemams kapucis ar rāvējslēdzēju un regulējamu šņori. Jakas aizdare ar neredzamām pogām un klapi, regulējama jostas vieta un apakšdaļa. Piešūtas gaismu atstarojošas lentas 25 mm platas uz piedurknēm, krūšu un muguras daļā. 
Logo un uzraksts DDZKSU – baltā un zaļā diegu krāsā uz muguras: augstums 14cm, platums 22 cm.
Auduma pamatīpašības: ūdens, netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru. Odere - 100% poliesters. Siltinājuma materiāls – stepētais sintepons (divas kārtas) - siltinājuma blīvums 140 g/m².
Krāsa - tumši zaļa un dzeltena HI-VIS.
Logo tehnika: izšuvums. 
Izmēri: no 40 – 70 izmēram (1 – 7 augums).
Standarts LVS EN ISO 13688:2013 un LVS EN 342
	gb

	4.
	Kostīms ar logotipu un atstarojošiem elementiem (jaka + bikses)
Jaka (īsā) – četras kabatas (divas krūšu kabatas ar pārloku, divas sānu kabatas). Jakas aizdare ar neredzamām pogām un klapi, regulējama apakšdaļa, piešūtas gaismu atstarojošas lentas 25 mm platas uz piedurknēm.
Logo un uzraksts DDZKSU – baltā un zaļā diegu krāsā uz muguras: augstums 14cm, platums 22 cm. Bikses – divas sānu un viena aizmugures kabata, aizdare ar rāvējslēdzēju, jostā daļā iestrādātas cilpas un gumija. Piešūtas uz bikšu starām gaismu atstarojošas lentas 25 25 mm platas.
Auduma pamatīpašības: ūdens, netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru.
Auduma krāsa tumši zaļa ar pelēku. 
Logo tehnika: izšuvums.
Izmēri: no 40 – 70 izmēram (1 – 7 augums).
Standarts LVS EN ISO 13688:2013
	gb

	5.
	Kostīms ar logotipu un atstarojošiem elementiem (jaka + puskombinzons)
Jaka (īsā) – četras kabatas (divas krūšu kabatas ar pārloku, divas sānu kabatas). Jakas aizdare ar neredzamām pogām un klapi, regulējama apakšdaļa, piešūtas gaismu atstarojošas lentas 25 mm platas uz piedurknēm. 
Logo un uzraksts DDZKSU – baltā un zaļā diegu krāsā uz muguras: augstums 14cm, platums 22 cm. Puskombinezona krūšu kabata ar rāvējslēdzēju, atsevišķa kabata mobilajam telefonam ar klapi, jostas un muguras daļā iešūta gumija, auduma lences ar iešūtu gumiju un regulējamas ar izturīgām sprādzēm, pogu aizdare sānos, divas sānu un viena aizmugures kabata, piešūtas gaismu atstarojošas lentas 25 mm platas staru lejas daļā.
Auduma pamatprasības: netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru.
Auduma krāsa tumši zaļa ar pelēku.
Logo tehnika: izšuvums.
Izmēri: no 40 – 70 izmēram (1 – 7 augums).
Standarts LVS EN ISO 13688:2013
	gb

	6.
	Kostīms ar logotipu un atstarojošiem elementiem (jaka + puskombinzons)
Puskombinzonu ceļgali ir izgatavoti no īpaši izturīga Cordura materiāla. Divas lielas nokarenās kabatas un divas krūšu kabatas ar turētājiem darba rīkiem. Jaka (īsā) – četras kabatas (divas krūšu kabatas ar pārloku, divas sānu kabatas). Jakas aizdare ar neredzamām pogām un klapi, regulējama apakšdaļa, piešūtas gaismu atstarojošas lentas 25 mm platas uz piedurknēm. 
Logo un uzraksts DDZKSU – baltā un zaļā diegu krāsā uz muguras: augstums 14cm, platums 22 cm. Puskombinezons ar elastīgu muguras daļu. Puskombinzona aizdare ar divvirziena rāvējslēdzēju. Puskombinezons - divas sānu un viena aizmugures kabata un divas lielas nokarenās un instrumentu kabatas , divas krūšu kabatas ar cilpu turētājiem darba rīkiem, jostas un muguras daļā iešūta gumija, auduma lences ar iešūtu gumiju un regulējamas ar izturīgām sprādzēm, pogu aizdare sānos. Piešūtas gaismu atstarojošas lentas 25 mm platas staru lejas daļā. Bikšu ceļgali ir izgatavoti no īpaši izturīga Cordura materiāla. 
Auduma pamatprasības: netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru.
Auduma krāsa tumši zaļa ar pelēku.
Logo tehnika: izšuvums.  
Izmēri: no 40 – 70 izmēram (1 – 7 augums).
Standarts LVS EN ISO 13688:2013
	gb

	7.
	Silta jaka ar logotipu un atstarojošiem elementiem
Siltā jaka (pagarinātā) ar silto sintepona oderi un kapuci (oderētu), četras kabatas (viena krūšu kabata, divas sānu kabatas ar pārloku, viena iekškabata, aizdare ar klipsi). Jakas aizdare ar neredzamām pogām un klapi, regulējama jostas vieta, piešūtas gaismu atstarojošas lentas 25 mm platas uz piedurknēm. Kapuce nopogājama. 
Logo un uzraksts DDZKSU - baltā un zaļā diegu krāsā uz muguras: augstums 14cm, platums 22 cm.
Auduma pamatprasības: netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru. Odere - 100% poliesters. Siltinājuma materiāls – stepētais sintepons (divas kārtas) - siltinājuma blīvums 140 ± 5 g/m².
Krāsa - tumši zaļa ar pelēku. 
Logo tehnika: izšuvums.
Izmēri: no 40 – 70 izmēram (1 – 7 augums).
Standarts LVS EN ISO 13688:2013 un LVS EN 342
	gb

	8.
	Kombinēta jaka ar logotipu, atstarojošiem elementiem un piesprādzējamu siltu oderi
Siltā jaka (pagarinātā) ar silto sintepona oderi un kapuci. Piecas kabatas (divas krūšu kabatas ar rāvējslēdzēju, divas sānu ar pārloku, viena iekškabata, aizdare ar klipsi), silta odere ar rāvējslēdzēju un kapuce nopogājama. Jakas aizdare ar divpusēju rāvējslēdzēju un spiedpogām, regulējama jostas vieta un apakšdaļa. Piedurkņu galos manžetes ar gumiju. Piešūtas gaismu atstarojošas lentas 25 mm platas uz piedurknēm, muguras un priekšpusē.
Logo un uzraksts DDZKSU baltā un zaļā diegu krāsā uz muguras: augstums 14cm, platums 22 cm.
Auduma pamatprasības: netīrumu atgrūdošs, viegli kopjams, izturīgs. Mazgājot veļas mazgājamā mašīnā nemaina krāsu, nezaudē formu, izskatu un izmēru. Odere - 100% poliesters. Siltinājuma materiāls – stepētais sintepons (divas kārtas) - siltinājuma blīvums 140 ± 5 g/m².
Krāsa - tumši zaļa ar pelēku. 
Logo tehnika: izšuvums.
Izmēri: no 40 – 70 izmēram (1 –7)
Standarts LVS EN ISO 13688:2013 un LVS EN 342
	gb

	9.
	Krekls ar īsām piedurknēm, zaļš/tumši zaļš, kokvilnas dubultinošūta rievota kakla apdare, ar apdruku 
100 % kokvilna. Auduma blīvums 150 g/m2.
Izmēri: no XS – XXXXL.
Logo: uz krūtīm kreisajā pusē sabiedrības nosaukums DDZKSU, uz muguras sabiedrības logo un uzraksts DDZKSU - baltā krāsā: augstums 14cm, platums 22 cm.
Logo tehnika: apdruka.
CE marķējums
	gb

	10.
	Standarta piecu staru cepure ar nadziņu, pakauša daļā regulējams stiprinājums ar atstarojošu klipsi, ar atstarojošu līniju uz nadziņa un stariem
Logo: ar uzdrukātu SIA “DDZKSU” sabiedrības nosaukums.
Logo tehnika: apdrukas tehnika.
CE marķējums
	gb

	11.
	Flīša darba jaka
Paredzēta gan sievietēm, gan vīriešiem. Aizdare ar rāvējslēdzēju. Divas kabatas ar rāvējslēdzēja aizdari. Elastīgas aproces un apmale ar sānu regulēšanu.
Materiāls: 100% poliesters, antipillingflīsis.
Blīvums: 310g.
Audums: Izturīgs, mazgājot veļas mazgājamā mašīnā, nemaina, nezaudē formu, izskatu, izmēru, krāsu, paredz ilgu kalpošanas laiku.
Kabatas: Divas sānu kabatas ar rāvējslēdzēju. 
Krāsa: Auduma krāsa tumši zaļa.
Izmēri: no S-4XL izmēram.
Logo: Jakai uz muguras logo DDZKSU - baltā krāsā: augstums 14cm, platums 22 cm.
Logo tehnika: izšuvums.
CE marķējums
	gb



Citi nosacījumi:
1. Izstrādājuma pamataudums[footnoteRef:2]: tabulas 1.,2.,3.,4.,5.,6.,7.,8. pozīcijās - 60% ±5% kokvilna, 40% ±5% poliesteris, blīvums 300±10 g/m2; tabulas 9.-10.pozīcijās - 100% kokvilna; krāsa: tumši zaļš, zaļš. [2:  Pretendentam jāpievieno piedāvātā izstrādājumu pamatauduma paraugi vismaz 10x10 cm un šī auduma laboratorijas vai testēšanas centra, kurš ir akreditēts un ir kompetents veikt tekstilizstrādājumu testēšanu, vai auduma ražotāja tehniskais apraksts ar tulkojumu latviešu valodā, kas satur informāciju par tehniskā piedāvājuma norādītajiem rādītājiem.] 

2. Pretendentam jāpievieno tehniskajam piedāvājumam piedāvāto darba apģērbu skices un piedāvātā izstrādājumu pamatauduma paraugi vismaz 10x10 cm.
3. Pretendenta finanšu un tehniskajā piedāvājumā norādītajās cenās par vienu vienību jāiekļauj griešanas un lokšņu ciršanas pēc izmēriem pakalpojumi.
4. Piegādātājs nodrošina iespēju iepirkt preces pa daļām saskaņā ar pasūtījumu. Piegādāt preces 15 (piecpadsmit) darba dienu laikā no pasūtījumā saņemšanas dienas.
5. Līgumcena ne vairāk kā EUR 14000.00 (četrpadsmit tūkstoši euro).
 
Pielikumā: Darba apģērbu skices.




	Vārds, uzvārds, amats
	

	Paraksts 
	

	Datums
	





3.PIELIKUMS iepirkuma nolikumam
Speciālo darba apģērbu izgatavošana un piegāde
Identifikācijas numurs SIA DDzKSU 2026/046M


FINANŠU PIEDĀVĀJUMS

Iepazinušies ar iepirkuma “Speciālo darba apģērbu izgatavošana un piegāde”, ID Nr. SIA DDzKSU 2026/046M, prasībām, piedāvājam iepirkuma nolikumā noteiktajā termiņā veikt noteiktus tehniskajā specifikācijā atrunāto piegādi par šādu līgumsummu:

	Nr. p.k.
	Piedāvātās preces nosaukums un detalizēts apraksts
	Mērvienība
	Piedāvātā cena par vienu mērvienību
EUR bez PVN

	1
	
	gb
	

	2
	
	gb
	

	…
	
	gb
	

	KOPĀ:
	



Mēs garantējam:
· nodrošināt iespēju iepirkt preces pa daļām, saskaņā ar pasūtījumu;
· piegādāt preces 15 (piecpadsmit) darba dienu laikā uz norādīto adresi pēc pieprasījuma saņemšanas.

Mēs apliecinām, ka:
· piedāvāta Prece un tās komplektējošās daļas nav iepriekš lietotas;
· piedāvātās Preces audums būs identisks piedāvājumā iesniegtajam pamatauduma paraugam;
· nekādā veidā neesam ieinteresēti nevienā citā piedāvājumā, kas iesniegts šajā iepirkumā;
· nav tādu apstākļu, kuri liegtu mums piedalīties iepirkumā un izpildīt tehniskajā specifikācijā norādītās prasības;
· piedāvājuma summā iekļautas visas pretendenta paredzamās izmaksas un visi nodokļi un nodevas, ja tādas ir paredzētas (izņemot PVN), kas nepieciešami kvalitatīvai piegādes izpildei.

	Vārds, uzvārds, amats
	

	Paraksts 
	

	Datums
	





4.PIELIKUMS iepirkuma nolikumam
Speciālo darba apģērbu izgatavošana un piegāde
Identifikācijas numurs SIA DDzKSU 2026/046M


Līguma projekts
PIRKUMA LĪGUMS Nr. SIA DDzKSU [..]

Daugavpilī                                       	          	

Sabiedrība ar ierobežotu atbildību “Daugavpils dzīvokļu un komunālās saimniecības uzņēmums”, vienotais reģistrācijas numurs 41503002485, juridiskā adrese: Liepājas iela 21, Daugavpils, LV-5417 (turpmāk – Pircējs), tās [..] personā, kurš darbojas uz [..] pamata, no vienas puses
un
________________________________________________________________ (turpmāk – Pārdevējs), [..], no otras puses (Pircējs un Pārdevējs kopā saukti – Puses, katrs atsevišķi arī – Puse), 
pamatojoties uz Pircēja Iepirkuma komisijas (datums) lēmumu iepirkumā “Speciālo darba apģērbu izgatavošana un piegāde” identifikācijas Nr. SIA DDzKSU 2026/[..] (turpmāk – Iepirkums), Latvijas Republikas normatīvajiem aktiem, bez maldības, viltus un spaidiem noslēdz sekojoša satura preces pirkuma līgumu (turpmāk – Līgums) 

I. LĪGUMA PRIEKŠMETS

1.1. Pārdevējs, izmantojot savus resursus – darba rīkus, materiālus un darbspēku, izgatavo un piegādā Pircējam uz tā norādīto adresi pieteiktajā apjomā un sortimentā speciālo darba apģērbu (turpmāk – Prece), atbilstoši Tehniskajai specifikācijai (Pielikums Nr.1), Darba apģērbu skicei (Pielikums Nr.2), Tehniskajam un finanšu piedāvājumam (Pielikums Nr.3), kas ir Līguma neatņemamas sastāvdaļas.
1.2. Pārdošana tiek veikta atsevišķās Preces piegādes partijās, saskaņā ar Pircēja pasūtījumu, atbilstoši sortimentam, kas ir saskaņots starp Pusēm tehniskajā un finanšu piedāvājumā. 

II. LĪGUMA CENA UN NORĒĶINU KĀRTĪBA

2.1. Līgumcena bez pievienotās vērtības nodokļa (PVN) ir noteikta [..] EUR, tajā iekļautas visas Pārdevēja paredzamās izmaksas, transporta izdevumi, visi nodokļi un nodevas (izņemot PVN), ja tādas paredzētas kvalitatīvu preču piegādei. Pievienotās vērtības nodoklis tiek maksāts, atbilstoši spēkā esošajiem Latvijas Republikas normatīvajiem aktiem. 
2.2. Cena par Preces vienību Līguma darbības laikā ir nemainīga. Preces piegādes izdevumi ir iekļauti preces cenā.
2.3. Pircējam ir tiesības samazināt Līgumcenas summu, attiecīgi samazinot pasūtāmās Preces daudzumu. Šajā gadījumā Pārdevējs neizsaka Pircējam pretenzijas, tostarp arī par negūto peļņu.
2.4. Samaksu par Preci Pircējs veic, pārskaitot Preces partijas vērtības summu, kas norādīta preču pavadzīmē-rēķinā, kas sagatavots atbilstoši normatīvajos aktos noteiktajai attaisnojuma dokumentu noformēšanas kārtībai (turpmāk – Pavadzīme), uz Pārdevēja norēķinu kontu 30 (trīsdesmit) dienu laikā no dienas, kad Prece tika piegādāta Pircējam un tika parakstīta Pavadzīme. 
[bookmark: _Toc336440094]2.5. Par samaksas dienu tiek uzskatīta diena, kad Pircējs veicis bankas pārskaitījumu par Preci uz Līgumā vai rēķinā norādīto Pārdevēja norēķinu kontu. Katra Puse sedz savus izdevumus par banku pakalpojumiem, kas saistīti ar naudas pārskaitījumiem.
2.6. Ja Pārdevējs piegādājis Līguma noteikumiem neatbilstošu, nekvalitatīvu Preci, par ko Līguma noteiktajā kārtībā sastādīts akts par konstatētajiem trūkumiem, samaksa tiek veikta pēc neatbilstošās Preces apmaiņas pret Līguma noteikumiem atbilstošu un kvalitatīvu Preci un Pavadzīmes abpusējas parakstīšanas.


III. PRECES PIEGĀDES NOTEIKUMI, TERMIŅI PIEŅEMŠANA UN NODOŠANA

3.1. Pārdevējs nodrošina preču piegādi Pircējam Daugavpils pilsētas administratīvās teritorijas robežās. Pārdevējs izpilda katru pasūtījumu ___ (atbilstoši Iepirkuma nolikumam) dienu laikā no elektroniski uz e-pastu: ___________ nosūtīta vai personīgi iesniegta pasūtījuma saņemšanas dienas.
3.2. Piegādājamās Preces daudzumu, sortimentu, vietu un laiku Puses saskaņo pirms katras konkrētas preces partijas piegādes.
3.3. Līguma izpildes koordinēšanai Puses nozīmē savus pārstāvjus:
3.3.1. no Pircēja puses: [..];
3.3.2. no Pārdevēja puses: [..].
3.4. Prece uzskatāma par nodotu Pircējam ar Pavadzīmes abpusēju parakstīšanu. Pārdevējs Pavadzīmes un citus dokumentus (ja tādi paredzēti) iesniedz personīgi Pircēja pārstāvim vai nosūta Pircējam uz juridisko adresi: Liepājas ielā 21, Daugavpilī, vai nosūta elektroniskā veidā uz elektroniskā pasta adresi: pasts@ddzksu.lv.
3.5. Pircējs pieņem Preci bez vilcināšanās pēc Pārdevēja pirmā pieprasījuma, ja Prece ir kvalitatīva un atbilst Līgumā un tā pielikumos noteiktajiem parametriem.
3.6. Preces atbilstību Pavadzīmē norādītajam Pircējs apstiprina ar savu parakstu uz Pavadzīmes. Pēc Pavadzīmes parakstīšanas Pircējam vairs nav tiesību izteikt pretenzijas attiecībā ar Preces daudzumu, marķējuma neatbilstību, preces iepakojumu.
3.7. Pircējs ir tiesīgs pirms pieņemšanas pārbaudīt Preci, nepieņemt to un neparakstīt Pavadzīmi, ja Prece acīmredzami nav kvalitatīva vai neatbilst Līguma noteikumiem. Šajā gadījumā Pārdevējs par saviem līdzekļiem ___ (vienāds ar Preces sākotnējās piegādes laiku) dienu laikā piegādā kvalitatīvu un Līguma noteikumiem un pasūtījumam atbilstošu Preci un pilda Preces piegādes termiņa nokavējuma sankcijas, ja Preces piegādes termiņš ir nokavēts, skaitot no sākotnējās pasūtīšanas dienas. 
3.8. Preces nodošanas-pieņemšanas jautājumos par Puses pārstāvi ir jebkurš Puses norīkots darbinieks, kura rīcībā ir attiecīga pilnvara. Pārdevējs ir tiesīgs nodot un Pircējs apņemas pieņemt Preci Pārdevēja vai Preces ražotāja nodrošinātajā iepakojumā, Pircēja pasūtītajā daudzumā. 

IV. PRECES KVALITĀTE UN GARANTIJA

4.1.Pārdevējs nodrošina Preces kvalitātes atbilstību Latvijas Republikas normatīvo aktu prasībām un izvirzītajiem kvalitātes kritērijiem. Atbilstoši Iepirkuma Tehniskajā specifikācijā noteiktajam, Pārdevējs iesniedz ražotāja oficiālos paziņojumus, sertifikātus vai citu dokumentāciju, kas apliecina, ka Prece un tās komplektējošās daļas iepriekš nav lietotas. Ja to paredz Preču lietošanas specifika, Pārdevējs iesniedz arī ekspluatācijas noteikumus rakstveidā valsts valodā.
4.2. Preces garantijas laiks ir noteikts 24 (divdesmit četri) mēneši no Preces pieņemšanas un Pavadzīmes abpusējas parakstīšanas brīža.
4.3. Gadījumā, ja piegādē tiek konstatēta nekvalitatīva Prece, Pircējs par minēto faktu paziņo Pārdevējam 10 (desmit) darba dienu laikā no nekvalitatīvās Preces konstatēšanas dienas.
4.4. Pārdevējam ir pienākums __ (vienāds ar Preces sākotnējās piegādes laiku) dienu laikā pēc Pircēja pretenzijas, par konstatētajiem Preces trūkumiem, saņemšanas uz sava rēķina apmainīt Līguma noteikumiem neatbilstošo Preci pret Līguma noteikumiem atbilstošu Preci, kā arī pildīt Līgumā noteiktās sankcijas par Preces piegādes termiņa kavēšanu, ja nav ievērots __ (vienāds ar Preces sākotnējās piegādes laiku) dienu piegādes termiņš vai atmaksāt neatbilstošās Preces vērtību, ja samaksa veikta, bet Preci nav iespējams apmainīt.
4.5. Puses ir tiesīgas vienoties par garāku Preces apmaiņas laiku, ja Pārdevēja norādītie iemesli ir objektīvi pamatoti. 
4.6. Nekvalitatīvā Prece tiek apmainīta, bet izdevumi, kas saistīti ar tās nosūtīšanu, tiek segti uz Pārdevēja rēķina, piegādājot Preci tās oriģinālajā vai Pārdevēja iepakojumā (atkarīgs no preces specifikas).
4.7. Garantijas saistības neattiecas uz precēm, kas bojātas Pircēja vainas, tajā skaitā ekspluatācijas noteikumu neievērošanas dēļ, ja Pārdevējs līdz ar Preci izsniedzis ekspluatācijas noteikumus, atbilstoši Līguma 4.1.punktam, kā arī nepārvaramas varas ietekmes rezultātā.
4.8. Garantija neietekmē Pircēja tiesības pieteikt Pārdevējam pretenziju par preces neatbilstību līguma nosacījumiem. 

V. STRĪDU ATRISINĀŠANA UN ATBILDĪBA

5.1. Domstarpības Līguma sakarā Puses risina pārrunu ceļā. Ja vienošanos panākt neizdodas, strīdi tiek izšķirti Latvijas Republikas vispārējās jurisdikcijas tiesā atbilstoši Latvijas Republikas normatīvajiem aktiem.
5.2. Puses ir atbildīgas par līgumsaistību neizpildi vai nepienācīgu izpildi atbilstoši Latvijas Republikas normatīvajiem aktiem.
5.3. Ja Pārdevējs neievēro Preces piegādes termiņus, Pārdevējs maksā Pircējam līgumsodu 0,1 % apmērā no pasūtītās Preces vērtības summas par katru nokavēto dienu, bet ne vairāk kā 10 % no pasūtītās Preces vērtības summas. Līgumsoda samaksa neatbrīvo Pārdevēju no savu līgumsaistību izpildes pienākuma.
5.4. Ja Pircējs neievēro Līgumā noteikto samaksas termiņu, tas maksā Pārdevējam līgumsodu 0,1 % apmērā no Pavadzīmē norādītās kavētā maksājuma summas par katru nokavēto dienu, bet ne vairāk kā 10 % no pamatparāda summas.
5.5. Ja Pārdevējs kavē Preces piegādi vai apmaiņu garantijas periodā, tas par katru kavējuma dienu maksā Pircējam līgumsodu 0,1 % apmērā no attiecīgās Preces vērtības, bet ne vairāk kā 10 % no tās vērtības summas. 
5.6. Ja Pārdevējs neizpilda konkrēto pasūtījumu un vispār nepiegādā pieteikto Preci, vai piegādā Līguma noteikumiem neatbilstošu Preci vai nepietiekamā apjomā, t.sk., garantijas periodā, tad Pārdevējs maksā vienreizēju līgumsodu 0,5 % apmērā no pasūtītās, bet nepiegādātās vai neatbilstošās Preces vērtības, kas aprēķināma vadoties no Iepirkuma finanšu piedāvājuma.  
5.7. Ja Pārdevējs Preces piegādi Līgumā noteiktajā kvalitātē un pieteiktajā apjomā kavē ilgāk par 5 (piecām) darba dienām, tad uzskatāms, ka Pārdevējs nav izpildījis konkrēto Pasūtījumu un tam ir pienākums izpildīt Līguma 5.6.punktā noteiktās sankcijas 30 (trīsdesmit) dienu laikā. Pircējam savukārt ir tiesības vienpusējā kārtā nekavējoties izbeigt Līgumu, paziņojot par to Pārdevējam rakstveidā. 
5.8. Ja Pārdevējs bez Pircēja vainas ir atkāpies no Līguma vai Pircējs vienpusējā kārtā ir lauzis Līgumu tādēļ, ka Pārdevējs nav pildījis līgumsaistības, Pārdevējam ir pienākums 30 (trīsdesmit) dienu laikā no atkāpšanās dienas vai paziņojuma par Līguma laušanu saņemšanas dienas samaksāt līgumsodu 10 % apmērā no atlikušās Līguma kopsummas (Līgumcenas) un pilnā apmērā atlīdzināt visus Pircējam radītos zaudējumus, kas radušies Pārdevēja saistību neizpildes rezultātā, neatkarīgi no aprēķinātā līgumsoda apmēra.
5.9. Ja Pārdevējam Līgumā paredzētajos gadījumos jāmaksā līgumsods Pircējam, Pircējs ir tiesīgs vienpusēji, bezstrīdus kārtībā samazināt Pārdevējam veicamo maksājumu par aprēķināto līgumsoda summu. Pircējs par ieturējumiem un atskaitījumiem no Pārdevējam pienākošās samaksas nosūta tam rakstveida paziņojumu un aprēķinu.
5.10. Ja Pārdevējs nepilda Preces piegādes noteikumus (neizpilda pasūtījumu Līgumā noteiktajā termiņā, apjomā vai kvalitātē), Pircējam ir tiesības bez saskaņošanas ar Pārdevēju piesaistīt citu izpildītāju/pārdevēju un iegādāties nepieciešamo Preci no trešajām personām. Šādā gadījumā Pārdevējam ir pienākums segt Pircējam radušos zaudējumus, kas veidojas kā cenas starpība starp piesaistītā izpildītāja faktisko Preces cenu un šī Līguma finanšu piedāvājumā noteikto cenu, kā arī citus ar saistību neizpildi saistītos zaudējumus pilnā apmērā, neatkarīgi no aprēķinātā un maksājamā līgumsoda apmēra. Šis nosacījums attiecināms arī uz gadījumiem, kad Pārdevējs nepilda garantijas saistības un Pircējs piesaista citu izpildītāju defektu novēršanai vai aizvietojošas Preces iegādei.
5.11. Pretenzijas, kas saistītas ar līgumsaistību izpildi, Pusēm jāizskata un jāsniedz rakstveida atbilde ne ilgāk kā 14 (četrpadsmit) dienu laikā no pretenzijas saņemšanas dienas, ņemot vērā Līgumā noteikto paziņošanas kārtību un laiku.
5.12. Puses nav atbildīgas par līgumsaistību neizpildi, ja tās netiek pildītas tādu apstākļu dēļ, kurus Puses nevarēja paredzēt Līguma slēgšanas brīdī un Līguma izpilde nav iespējama nepārvaramas varas apstākļu dēļ. Par saistību izpildes neiespējamību nepārvaramas varas dēļ viena Puse rakstiski informē otru Pusi 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu
5.13. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesību pieprasīt no otras Puses zaudējumu atlīdzināšanu vai jebkāda veida kompensāciju.

VI. LĪGUMA TERMIŅŠ, GROZĪJUMI, IZBEIGŠANAS KĀRTĪBA

6.1. Līgums stājas spēkā ar brīdi, kad to parakstījušas abas Puses, un ir spēkā 12 (divpadsmit) mēnešus vai līdz brīdim, kad ir pilnībā izlietota Līgumcena, atkarībā no tā, kurš no nosacījumiem iestājas pirmais. Līgums ir saistošs līdz tajā paredzēto saistību pilnīgai un pienācīgai izpildei (tostarp garantijas saistību izpildei).
6.2. Gadījumā, ja 12 (divpadsmit) mēnešu laikā Līgumcena nav pilnībā izlietota un Pircējam saglabājas vajadzība pēc Preces, Puses var pagarināt Līguma darbības termiņu, noslēdzot rakstveida vienošanos un ievērojot Publisko iepirkumu likuma nosacījumus, saglabājot nemainīgu Preces vienības cenu un nepārsniedzot kopējo Līgumcenu.
6.3. Līgums var tikt grozīts, izbeigts vai pagarināts, Pusēm par to rakstveidā vienojoties, ja šādu grozījumu veikšana nav pretrunā ar Publisko iepirkumu likuma noteikumiem. Jebkura šāda vienošanās no tās abpusējas parakstīšanas brīža kļūst par Līguma neatņemamu sastāvdaļu.
6.4. Pircējs ir tiesīgs vienpusējā kārtā izbeigt Līgumu, ja:
6.4.1. ir uzsākta Pārdevēja likvidācija, pasludināts Pārdevēja maksātnespējas process vai uzsākts tiesiskās aizsardzības process;
6.4.2. Pircējam zudusi Preces iegādes nepieciešamība vai nepieciešams samazināt kopējo līgumcenu;
6.4.3. Pārdevējs nav pildījis Līgumu, t.sk., nav ievērojis kvalitātes, dokumentu sagatavošanas un iesniegšanas prasības, ja līgumsods sasniedzis kādu no Līgumā noteikto soda sankciju robežlielumiem vai 10 % no Līgumcenas;
6.4.4. Līguma noslēgšanas vai izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.5. Ja Pircējs nepilda savas Līgumā noteiktās saistības un pēc Pārdevēja rakstveida brīdinājuma saņemšanas nav tās novērsis, Pārdevējam ir tiesības vienpusējā kārtā izbeigt Līgumu, par to rakstveidā paziņojot Pircējam 30 (trīsdesmit) dienas iepriekš. Līgums netiek izbeigts, ja Pircējs minēto 30 (trīsdesmit) dienu laikā savas saistības ir pilnībā izpildījis.
6.6. Ja Līgums tiek izbeigts pēc Pircēja iniciatīvas tādēļ, ka Pārdevējs nepilda vai nepienācīgi pilda Līguma saistības, vai pēc Pārdevēja iniciatīvas bez pamatota iemesla, Pārdevējam ir pienākums samaksāt Pircējam Līgumā (tostarp 5.8. punktā) noteikto līgumsodu un pilnā apmērā atlīdzināt Pircējam radītos zaudējumus 30 (trīsdesmit) dienu laikā no paziņojuma (reklamācijas) nosūtīšanas dienas
6.7. Līgumā noteiktajos gadījumos Līgums uzskatāms par izbeigtu ar datumu, kas norādīts attiecīgās Puses rakstveida paziņojumā, ņemot vērā Līgumā noteikto korespondences nosūtīšanas un saņemšanas kārtību, kā arī laika tecējuma fikciju.

VII. KONFIDENCIALITĀTE

7.1. Pārdevējs apņemas ievērot konfidencialitāti, tajā skaitā:
7.1.1. aizsargāt, neizplatīt un bez iepriekšējas Pircēja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar tā izpildi saistītu dokumentu saturu, tostarp tehniska, komerciāla un jebkāda cita rakstura informāciju par Pircēja darbību, kas kļuvusi Pārdevējam pieejama Līguma izpildes gaitā;
7.1.2. bez Pircēja rakstveida piekrišanas nepubliskot vai jebkādā citā veidā trešajām personām, tostarp plašsaziņas līdzekļiem, nesniegt informāciju vai nepaust viedokli par Līguma izpildes gaitu. Pārdevējs nodrošina, ka tā apakšuzņēmēji un darbinieki ievēro un izpilda minēto nosacījumu.
7.2. Pircējs apņemas ievērot konfidencialitāti un bez Pārdevēja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar tā izpildi saistītu dokumentu saturu, kurus pirms Līguma noslēgšanas Pārdevējs ir noteicis kā komercnoslēpumu un attiecīgi par to pirms Līguma noslēgšanas ir informējis Pircēju. Jebkurā gadījumā, par komercnoslēpumu netiek noteikta informācija, kas saistīta ar Līguma priekšmetu un tā izpildes rezultātu.
7.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
7.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
7.5. Ja Līguma parakstīšanas brīdī un visā Līguma darbības laikā Pusēm ir pieejami vai tiek iegūti personas dati, katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, tostarp, Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (Vispārīgā datu aizsardzības regula) prasības un citu tiesību aktu prasības, kas regulē personas datu apstrādes atbilstību normatīvajām prasībām. Puses apliecina, ka veic personas datu apstrādi tikai Līgumā paredzētajiem mērķiem, tam nepieciešamajā apjomā un nodrošina šo personas datu apstrādes drošību un aizsardzību, to neizpaušanu trešajām personām, izņemot  personām, ko Puses iesaista Līguma izpildē, tādā apjomā, kādā informācija ir nepieciešama līgumsaistību izpildei; un valsts iestādēm, normatīvajos aktos noteiktajos gadījumos un kārtībā, uzņemoties atbildību par visiem zaudējumiem, kas varētu rasties kādai no Pusēm, ja otra Puse pārkāpj vai neievēro Līgumā noteikto apņemšanos attiecībā uz personas datu apstrādi un aizsardzību. Personas datu, kuru apstrādi Puses veic, pamatojoties uz Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridiska rakstura pamats.

VIII. LĪGUMA IZPILDĒ IESAISTĪTO APAKŠUZŅĒMĒJU NOMAIŅA

8.1. Pārdevējs nav tiesīgs bez rakstiskas saskaņošanas ar Pircēju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
8.2. Pircējs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.2.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
8.2.2. tiek nomainīts apakšuzņēmējs, uz kura iespējām Pārdevējs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Pārdevējs atsaucies, apliecinot savu atbilstību iepirkumā noteiktajām prasībām.
8.3. Pircējs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma noteikumiem.
8.4. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

IX. PĀRĒJIE NOTEIKUMI

9.1. Parakstot Līgumu, Puses apliecina, ka ir iepazinušās ar tā saturu, pilnīgi vienojušās par visiem nosacījumiem un atzīst to par pareizu, tiesisku un abpusēji saistošu.
9.2. Puses nodrošina informācijas un dokumentu saņemšanu savās juridiskajās, elektroniskā pasta adresēs vai Oficiālajās e-adresēs. Pusēm ir pienākums 5 (piecu) kalendāro dienu laikā rakstiski paziņot viena otrai par savu rekvizītu (nosaukuma, adreses, bankas kontu u.c.) un kontaktpersonu vai atbildīgo speciālistu nomaiņu. Šādas izmaiņas stājas spēkā ar paziņojuma saņemšanas brīdi, tās nav uzskatāmas par Līguma būtiskiem grozījumiem un atsevišķa rakstiska vienošanās par to nav slēdzama.
9.3. Paziņojumi, pretenzijas, rēķini un cita dokumentācija, kas nosūtīta pa pastu ierakstītā sūtījumā, uzskatāma par saņemtu 7. (septītajā) kalendārajā dienā pēc tās nodošanas pastā. Elektroniskā pasta vēstules vai Oficiālajā e-adresē nosūtītie dokumenti uzskatāmi par paziņotiem un saņemtiem otrajā darba dienā pēc to nosūtīšanas.
9.4. Līgums kopā ar tā pielikumiem un neatņemamajām sastāvdaļām veido Pušu pilnīgu vienošanos attiecībā uz Līguma priekšmetu un aizstāj visas iepriekšējās rakstiskas vai mutiskas vienošanās, nodomu protokolus vai sarunas starp Pusēm, ja tādas bijušas.
9.5. Ja kāds no Līguma noteikumiem zaudē spēku normatīvo aktu izmaiņu dēļ, tas neietekmē pārējo noteikumu spēkā esamību. Šādā gadījumā Puses piemēro spēkā esošos normatīvos aktus, un šādas izmaiņas pašas par sevi nevar būt par pamatu Līguma vai preces vienību cenas paaugstināšanai. 
9.6. Līgums sastādīts latviešu valodā, tam ir pievienoti šādi Līguma pielikumi, kas ir tā neatņemamas sastāvdaļas un ir juridiski saistoši no Līguma spēkā stāšanās brīža: [..]. 

5.PIELIKUMS iepirkuma nolikumam
Speciālo darba apģērbu izgatavošana un piegāde
Identifikācijas numurs SIA DDzKSU 2026/046M


PRETENDENTA (APAKŠUZŅĒMĒJA) PIEREDZES APRAKSTS

NOZĪMĪGĀKO PIEGĀŽU SARAKSTS

	Nr.
p.k.
	Īss līguma priekšmeta apraksts, tehniskais rādītājs
	Attiecīgās piegādes apjoms, līgumsumma
	Līguma izpildes gads vai laikposms (no-līdz)
	Preču pasūtītājs, kontaktpersona

